[{"text_idx": "#000001", "text": "Bydd cymorth ychwanegol yn cael ei roi i fwrdd iechyd sydd wedi mynd drwy gyfnod o drafferthion yn y gogledd, wrth iddo wynebu dwy flynedd arall mewn mesurau arbennig."}, {"text_idx": "#000002", "text": "Bydd ti\u0302m arbennig yn cynnig cymorth i reolwyr Bwrdd Iechyd Betsi Cadwaladr i gyrraedd targedau fydd yn cael eu hadolygu bob chwe mis, ac mae'r bwrdd wedi croesawu'r newyddion ddydd Mercher."}, {"text_idx": "#000003", "text": "Dywedodd y Dirprwy Weinidog Iechyd Vaughan Gething mai'r bwriad oedd cynnig y \"math gorau o gefnogaeth ar yr amser iawn\"."}, {"text_idx": "#000004", "text": "Bydd prif weithredwr dros dro y bwrdd iechyd, Simon Dean, yn dychwelyd i'w swydd llawn amser fel dirprwy bennaeth y Gwasanaeth Iechyd yng Nghymru \"mewn amser\", meddai."}, {"text_idx": "#000005", "text": "Cafwyd cyhoeddiad yn ddiweddar y byddai'r bwrdd iechyd yn parhau mewn mesurau arbennig am ddwy flynedd arall."}, {"text_idx": "#000006", "text": "Mae'r bwrdd wedi bod o dan y math uchaf o oruchwyliaeth y llywodraeth ers pum mis bellach."}, {"text_idx": "#000009", "text": "Ym mis Mehefin daeth yn amlwg fod ymchwiliad yn cael ei gynnal i gynlluniau gwario'r bwrdd iechyd."}, {"text_idx": "#000010", "text": "Wrth ymateb i'r newyddion am y cymorth ychwanegol, dywedodd yr Athro Peter Higson, Cadeirydd y bwrdd iechyd:"}, {"text_idx": "#000011", "text": "\"Ar ran y bwrdd rwyf yn croesawu'r gefnogaeth ychwanegol yma, sydd yn dilyn trafodaethau rhwng ein prif weithredwr dros dro Simon Dean a Llywodraeth Cymru. Rwy'n credu y bydd hyn yn ein galluogi i adeiladu ar ein rhaglen o welliannau, sydd wedi delifro cynydd mewn nifer o ardaloedd dros y pedwar mis diwethaf."}, {"text_idx": "#000012", "text": "\"Mae gennym nifer o gyfleoedd a sialensiau o'n blaenau, yn cynnwys penodi prif weithredwr newydd, datblygu strategaeth gynhwysfawr i'r gwasanaeth iechyd yng ngogledd Cymru a gwella gwasanaethau iechyd meddwl."}, {"text_idx": "#000013", "text": "Ychwanegodd: \"Mae ein staff wedi ymateb yn bositif iawn i fod mewn mesurau arbennig, ac rwyf yn diolch iddynt am hynny. Rwy'n ffyddiog bod eu hymrwymiad i gynnig y gofal gorau i gleifion ynghy\u0302d a\u0302 chefnogaeth arbennigol sy'n cael ei gyhoeddi heddiw yn helpu i gwblhau'r gwelliannau angenrheidiol y mae'r bwrdd a phobl y gogledd i gyd am eu gweld.\""}, {"text_idx": "#000014", "text": "Prif StraeonMo\u0302n: 'Siom' ymgyrchwyr ar o\u0302l caniata\u0301u fferm solarPublished4 awr yn o\u0302l'Achub' naw o staff cartref gofal yn LlangollenPublished27 munud yn o\u0302l'Gwrthwynebu prosiectau ynni gwynt yn anfoesol'Published4 awr yn o\u0302l"}, {"text_idx": "#000016", "text": "'Achub' naw o staff cartref gofal yn Llangollen"}, {"text_idx": "#000018", "text": "CylchgrawnPafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?Ble nesa' i di\u0302m rygbi Cymru?5 cornel o Gymru ar ochr arall y ffinCarchar yn 'agoriad llygad i anghyfiawnder'Ateb y Galw: Yr athro Jerry HunterY stori tu o\u0302l i Ca\u0302n i Mam"}, {"text_idx": "#000023", "text": "Ble nesa' i di\u0302m rygbi Cymru?"}, {"text_idx": "#000024", "text": "5 cornel o Gymru ar ochr arall y ffin"}, {"text_idx": "#000028", "text": "Cysylltwch a\u0302 niTabledi a ffonau symudolHefyd yn Gymraeg"}]